સુર્યતાપથી ગાયોને બચાવવા યોગ્ય ગમાણ (ગૌશાળા/કોઠો) હોવી જરૂરી છે. કારણ કે સુર્યના સીધા કિરણોથી શરીર પરની ત્વચાનું તાપમાન વધે છે. અને શરીર પરની રુંવાટીનું તાપમાન નિયંત્રિત કરવાની પ્રક્રિયામાં ફેરફાર થાય છે. ગરમીથી બચાવવા હવામાનનું તાપમાન અને ભેજ અંગે વિચાર કરવો જોઈએ. જયારે હવામાનનું ઉષ્ણતામાન(બાહ્ય તાપમાન) શરીરનાં તાપમાન કરતાં વધુ હોય ત્યારે એકત્રિત તાપમાન વધે છે. આથી સુર્ય કિરણોથી બચાવવા યોગ્ય ગમાણ(કોઠો) હોવી જરૂરી છે. પશુપાલકો પાસે આ માટે ઘણા વિકલ્પ ઉપલબ્ધ છે. જેમકે ઘાસથી બનેલું છાપરું કે પતરા/પાકું છાપરું.